Līnijveida skaļruņu masīvs

Līnijveida skaļruņu masīvs ir skaļruņu sistēma, kas sastāv no vairākiem, parasti vienādiem skaļruņiem, kas uzstādīti līnijā. Līnijas masīvi raida skaņu tālāk un vienmērīgāk kā skaļruņi, kas izkārtoti režģī.
alt=Vertikāls skaļruņu masīvs ar nelielu ieliekumu|thumb|Vertikāls skaļruņu masīvs ar nelielu izliekumu
Līnijveida masīvus var orientēt jebkurā virzienā, taču to primārais novietojums ir vertikāli. Tas nodrošina vertikāli šauru skaņas izvades joslu, tādējādi skaņa var tikt virzīta uz auditoriju, nevis vertikāli uz augšu — griestos vai debesīs. Vertikāli novietots masīvs arī nodrošina plašu izvadi horizontālajā joslā. Turpretim horizontāli novietots masīvs izvada skaņu šaurā joslā horizontāli, bet plašā joslā vertikāli.L-Acoustics Line Source Products Page; L-Acoustics Technical bulletin

Lielformāta līniju masīvi ir kļuvuši par standartu augsta profila apskaņošanas vajadzībām, kur šādas sistēmas var pacelt gaisā (piestiprināt, piekārt) no griestu konstrukcijas vai zemes atbalsta torņa. Tā kā korpusi ir savienoti kopā un karājas no viena punkta, tos ir ērtāk piestiprināt un savienot nekā citas skaļruņu izvietošanas metodes. Līniju masīva apakšējā daļa parasti ir izliekta atpakaļ, lai palielinātu izkliedi masīva apakšā un ļautu skaņai sasniegt auditoriju tuvāk pie paša masīva.

 Konfigurācijas 
Līnju masīvus var konfigurēt pēc vajadzības, mainot atsevišķo skaļruņu skaitu un to iekares leņķi. Līnijas masīvu var izliekt tā, ka tas noklāj visu auditoriju vertikālajā joslā. Visbiežāk sastopamā konfigurācija ir "J" formas, kas var tikt lietota gadījumā, kad līniju masīva augstākais punkts ir virs auditorijas augstākā punkta. "J" formas masīvs ir izliekts apakšā, tādējādi masīva apakšējie skaļruņi noklāj to auditorijas daļu, kas atrodas tuvāk tam. Ja auditorija atrodas virs masīva augstākā punkta, tad var izliekt tā augšpusi, lai tiktu noklāta šī auditorijas daļa.
alt=Vertikāla līnijas masīva rasējums, kas norāda masīva kopējo svaru un tā ieliekumu|thumb|Vertikāla līnijas masīva rasējums, kas norāda masīva kopējo svaru un tā ieliekumu
Lielā daļā gadījumu masīvu ražotāji nodrošina programmu, kas palīdz tos konfigurēt. Piemēram: L-Acoustics SOUNDVISION, Adamson Blueprint, Electro-Voice LAPS (Line Array Prediction Software), d&b audiotechnik ArrayCalc un JBL Vertec Line Array Calculator.

Projektējot līnijas masīvu, programmatūra nosaka nepieciešamo skaļruņu skaitu masīvā un to izliekumu.

 Atsauces 

Kategorija:Skaņas tehnoloģija